Կոմիտաս Դանիելյան

Կոմիտաս Արսենի Դանիելյան (ծնվել՝ 1947, սեպտեմբերի 7, Նորշեն, Մարտունու շրջան, ԼՂՀ - մահացել՝ 2019, հունիսի 11, Ստեփանակերտ, ԼՂՀ), հայ արձակագիր։

Կենսագրություն
Կոմիտաս Դանիելյանը ծնվել է Արցախի Մարտունու շրջանի Նորշեն գյուղում։ Զբաղվել է լրագրական-խմբագրական աշխատանքով։ 1979-1991 թվականներին եղել է Ասկերանի շրջանային «Կարմիր դրոշ» (ապա՝ «Խաչեն»), 1995 թվականից՝ Արցախի գրողների միության «Եղիցի լույս», 2001-2002 թվականներին՝ ԼՂՀ կրթության նախարարության «Լուսարար», 2000-2006 թվականներին՝ Արցախի ազատամարտիկների միության «Հայրենյաց պաշտպան» թերթերի հիմնադիր խմբագիրը։ 1993-1994 թվականներին խմբագրել է հանրապետական «Արցախ» (այժմ՝ «Ազատ Արցախ») թերթը։ 2006 թվականի սեպտեմբերից եղել է Ստեփանակերտի Վահրամ Փափազյանի անվան պետական դրամատիկական թատրոնի տնօրենը։

Կազմել ու խմբագրել է արցախցի արձակագիրների Արցախյան շարժման թեմաներով գրված պատմվածքների «Վերջին գնդակը» ժողովածուն (2005)։ Մասնակցել է 2005 թվականին Սանկտ Պետերբուրգում հրատարակված (ռուսերեն) «Արցախ-Ղարաբաղի հանրագիտարան»-ի ստեղծմանը։

Մրցանակներ և պարգևներ 
 ԼՂՀ «Վաչագան Բարեպաշտ» մեդալ
 Հայաստանի թատերական գործիչների միության ոսկե մեդալ, 2012
 «Մայրական երախտագիտություն՝ Արցախի քաջորդիներին» մեդալ
 ԼՂՀ կառավարության Եղիշեի անվան մրցանակ՝ «Դեմ հանդիման» գրքի համար
 ԼՂՀ Գրողների միության մրցանակ, 2015
 «Հրանտ և Մանուշակ Սիմոնյաններ» գրական հիմնադրամի մրցանակ, 2016
 Հայաստանի պաշտպանության նախարարության առաջին մրցանակ, 2017
 ԼՂՀ «Մխիթար Գոշ» մեդալ, 2018

Երկեր 
 Անկնիք նամակներ, 1981
 Երաշտ տարի, 1989
 Արցախն իմ տունն է, 1994
 Երկու պատմվածք, 1995
 Մասիս արի լեգենդը, 1996
 Դեմ հանդիման, 1996
 Ճիչ, 2005
 Ամարասի զանգերը, 2006
 Արցախը՝ չսանձած նժույգ, փաստա-վավերագրական վեպ, 2001
 Պորտալար, 2007
 Մենք մեր սարերն ենք (պիեսների ժողովածու՝ «Պըլը Պուղին Մոսկովում», «Մենք մեր սարերն ենք» (Արցախի ազգային-ազատագրական պայքար), «Տո լաճ տնավեր»՝ նվիրված Հայոց մեծ եղեռնին), 2012
 Երկհատորյակ, Երևան, 2017

Ծանոթագրություններ  

Հայ արձակագիրներ
Սեպտեմբերի 7 ծնունդներ
Նոր Շեն գյուղում ծնվածներ
1947 ծնունդներ